hu en kk ky ru ru ky ky ru ru ru bg ru ru ru en hbs_cyr ru ky hu ky ru ky ky ky ky ru ky ky ky ky ky ky ky ky ky ky ky ky ky ky ky mn ky ky ky ky ky ru hu ru be ru ky ru ky ky ru ky ru ky ru ky ky ru ky ru ky ru ru ky ky bg ky ru ky ba ru ky ru ky ru ky ru ky ru kk ru
"Фабула", 29.11.11 - 3-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
Топчубек Тургуналиев: - Кеңешбек үкөм, мобул кагазга кимдин канча жегенинин баарын жаздым. Сени кошкон жокмун…
Кеңешбек Дүйшөбаев: - Рахмат, Топчуке… бирок жазган күндө деле аны чийип салчу калемим колумда эмеспи…
Жаздан жайга чейин азыркы коалицияны "таркатам" таризинде коркутуп келген кайран Камчыке, эми бул коалицияны сактап калганга аябай аракет жасап жатат. Мындайда кыргыздар айтып калат эмеспи, "чакырганга келбеген ымдаганга зар болот" деп. Кыязы, "оппозицияда калсам ачка калам" деп жатса керек да. Анын үстүнө, ажолукка аттана коюп асмандаган акчаларынан да айрылып калбадыбы. А баса, авторитети дагы алсырай түштү окшоду. Баягы бакылдаган Камчы жок, микрофонду ыргыта тепчү. "Саясат деген ар кандай, түлкү кууган тайгандай" деп, Баратбай абам баштадан айтып келет эмеспи. Байкаш керек болчу.
Данияр Тербишалиев билеби же Данияр Нарынбаевби?
Эки "балакай" депутат бар эмеспи, Дастан Бекешов менен Данияр Тербишалиев деген. "Акчанын майдасы тыйын болот, атасынан баласы кыйын болот" дегендей эле, экөөсү акыл айтып чыгышты, "KG" деген номурларды кээ бир гана адамдар алыш керек деген. Алардын айтымында, "KG" номурлары азыркы президент, премьер-министр, 15 министр анан 120 депутатка гана берилиши керек имиш. Анда, ажобуздун администрация башчысы, вице-премьерлер, салык жана бажы кызматынын башчылары, коопсуздук менен чек ара кызмат башчылары, БШК башчысы менен Омбудсмен, дагы толгон-токой агенттик башчылары менен мекеме жетекчилери өздөрүнүн аттарын илип алыш керекпи, "Атаханов", "Абдраимов" дегендей кылып. Асыресе, алардын аткарып жаткан иштери азыркы депутаттарга караганда арбын болгондуктан, эң ириде "KG" номурлары ошолорго берилиши керек. Анткени алар бир жерде отура бербейт, депутаттарга окшоп, кыдырып жүрүшөт Кыргызстандын булуң-бурчун. Ажобуз "балакай" депутаттардын бала мыйзамына артка кайтарып жибериш керек, ветосу менен.
Депутат Бекешовдун агасы баңгизат менен кармалды
ИИМдин билдирүүсүндө, депутат Бекешовдун бир тууган агасы Руслан Бекешов 7-кичирайонундагы "Сказка" кафесинин жанында 8 куту гашиш сатып жаткан жеринен колго түшүрүлгөн.
Депутаттын билдирүүсүндө, бул окуя ИИМдин жетекчиси Зарылбек Рысалиевдин ага болгон кыянаттыгы экен.
Азыркы адамдарды кылмыш кылып жатканда оозунан, мурдунан, колунан, бутунан, мойнунан, өпкөсүнөн… кармасаң да "жалаа" деп тура бермейи бар…
Инаугурацияга дүйнөлүк тандалмалар келет
Басымдуу добуш менен президенттикти жеңип алган Алмазбек Атамбаевдин инаугурациясы 1-декабрда Токтогул Сатылганов атындагы филармонияда өтөт. Мурунку инаугурациялардан айырмасы ага кеткен чыгым эки эсе аз болот, убактысы да кылса болот, аны менен бирге бул салтанатка 50дөн ашуун расмий адамдар мейманга келерин билдиришкен. Алардын катарында Түркиянын президенти Абдуллах Гүл, Грузия президенти Михаил Саакашвили, Татарстандын президенти Рустам Минниханов, Чечен республикасынын президенти Рамзан Кадыров, Казакстандын премьер-министри Карим Масимов, Тажикстандын премьер-министри Акил Акилов жана да Пакистандын президенти же премьер-министри келет.
Жогорудагылардан сырткары Россия президентинин аппарат башчысы Сергей Нарышкин, француздардын кызматташтык министри Антри де Ренкура, Индиянын тышкы иштер министри Пренит Каура, АКШын Мамкатчысынын жардамчысы Роберт Блейк, Кытай эл республикасынын төрагасы Ху Цзиньтаонун атайын өкүлү да келет.
Эл аралык уюмдардан: Шанхай кызматташтык уюмунан Муратбек Иманалиев, ОБСЕнин Генералдык катчысы Ламберто Заньер, БУУнун Генералдык катчысынын атайын өкүлү Мирослав Енчи да бар.
Эстеп коелу, Бакиевдин инаугурациясында мен дегендин баары келет деп жарыя салып жатып эч кимиси келбей калган. Назарбаевдин келиши көлдөгү төрт пансионатка байланыштуу болгон.
Дагы бир маселе: Роза Отунбаеванын инаугурациясында аны даярдаган Султан Раевдин айынан уялтчу иштер болуп кетти эле, сценаристтердин арасында эми деле "чөкпөс" Раев жүрөт экен, кыраакы эмеспи Каптагаев тескеп турар.
Президенттик кызматты таза уткан жана таза өткөрүп ала турган салтанат Кыргыз мамлекетинин аброюн көтөрүп койчу окуя болгону калды.
Бекназаровдун айтканын карачы эй!
Акаев куулгандан кийин Генпрокурор, Бакиев куулгандан кийин бүтүндөй күч органдарын тейлеп-тескеп турган жана ал жерден "жакшы тоюнган" деген сыпаттамасы бар Азимбек Бекназаров прокуратуранын 87 жылдык майрамында сөз сүйлөп, уккандардын бүйүрүн кызытып таштады. Анын айтымында, коррупция бардык күч органдарын, анын ичинде прокуратура тармагын да жеңип алган. Азыр Максим Бакиев менен Ширшовдун адамдары кээ бир прокуратура кызматкерлерин чакырып алып кадимкидей эле буйруктарын берип жаткан экен…
Бекназаровдун түз айтканы жакшы, анан да "адалсынган молдонун…" дегенди да эске салып таштайт экен…
Отунбаевага "Баатыр" наамын бериш керек
"7-апрель" кыймылы президент Роза Отунбаевага "Кыргыз эл Баатыры" наамын берүү керектигин айтып чыгышты.
Бул сунушту жалпы кыргыз эли колдоорунда кеп жок. Анткени Бакиевдер "болуп-толуп" турганда оппозиция башына келип, эр жигиттен аша эрдик кылган жана да Бакиев куулгандан кийин хаос жолунда бараткан мамлекетибизди жакшы жолго түшүргөн жана да мурункулардай болуп президенттик кызматка жабышып жатып калбаган Улуу инсан Роза Отунбаева аталган наамга татыктуу.
Скрипкинанын скрипкасы же төрөлбөй калган төңкөрүш
Ажолукка шайланган Атамбаевдин айбатынан парламент депутаттары азыртан эле коркуп баштаганбы, айтор, ойдо жок жерден оюн салып жиберишкен. Өткөн жумада ата-журтчу депутат Курмантай Абдиев баштаган бир топ депутаттар токтом долбоорун токуп чыгышып, анысын комитеттен өткөрүп да алганга жетишет. Ал токтомго ылайык, президенттин жарлыгынан парламенттин токтому жогору болуп, парламент президентти өздөрүнө баш ийдирип алмак. Мындайча айтканда, парламенттик-президенттик бийликти кулатып, парламенттик бийликти орнотконго аракет жасашат. Бирок сдпкчы депутат Галина Скрипкина алардын арам оюн байкап калып, алардын аракети баш мыйзамга карама-каршы келерин тактап-тастыктап бергенге аракет кылган. Акыры бул маалымат Атамбаевге жеткен өңдөнөт, аталган мыйзамдын автору болгон Абдиев кайра кайтарып алганга мажбур болуптур. Ошентип, төрөлбөй калган төңкөрүштүн төркүнү маалым болуп отурат.
кыргыз тилиндеги гезит "Форум"
email • архив • редакция
танка эмес, эми самолет
"KG" алыш дагы кеп бекен
Жаз айы жамгыр басылбай…
Нурбүбү Кененбаева, Ысык-Көл облусунун губернаторунун орун басары:
"Эки карындашы менен эрегишкени жигиттикке жатпайт"
"Сүткө оозу күйгөн айранды үйлөп ичет", же жең ичинен саясий соодалашуу
Жаңы коалиция кайсы партиялардан түзүлүп, премьер-министр ким болуп, төрагалык кимге буюрат?
"ХАНДЫН ХАНДАН НЕСИ АРТЫК? КАЛКЫМ! - ДЕГЕН ИШИ АРТЫК..."
Калыс сөздү калдайган журт айтарына ишенем
Куйручук олуяга 145 жыл
Эртең менен эрте туруу төрөттөн кийинки депрессияны 50 пайыз жеңилдетет